DA Den Europæiske Unions Tidende L 346/3

KOMMISSIONENS FORORDNING (EF) Nr. 2331/2003

af 23. december 2003

om gennemførelse af artikel 12 i Rådets forordning (EF) nr. 2501/2001 om anvendelse af et arrangement med generelle toldpræferencer for perioden 1. januar 2002 til 31. december 2004 og om ændring af den pågældende forordning

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2501/2001 af 10. december 2001 om anvendelse af et arrangement med generelle toldpræferencer for perioden 1. januar 2002 til 31. december 2004 (1), særlig artikel 12, og

ud fra følgende betragtninger:

(1) De toldpræferencer, der er omhandlet i artikel 7 og 10 i forordning (EF) nr. 2501/2001, bør ophæves for varer med oprindelse i et begunstiget land fra en sektor, som i tre på hinanden følgende år har opfyldt et af de kriterier, der er fastlagt i artikel 12, stk. 1, i forordningen.

(2) De toldpræferencer, der er blevet ophævet under tidligere arrangementer og under Rådets forordning (EF) nr. 815/2003 (2), bør genindføres for en sektor, som i tre på hinanden følgende år ikke har opfyldt de kriterier, der er fastlagt i artikel 12, stk. 2, i forordning (EF) nr. 2501/2001.

(3) Argentina, Iran og Uruguay har opfyldt betingelserne i artikel 12, stk. 3, i forordning (EF) nr. 2501/2001, hvorefter stk. 1 og 2 i artikel 12 ikke finder anvendelse på begunstigede lande, hvis eksport til Fællesskabet er lavere end den tærskel, der er omhandlet i nævnte betingelse.

(4) De toldpræferencer, der er blevet ophævet under tidligere arrangementer og under forordning (EF) nr. 815/2003, bør genindføres for sektorer i alle begunstigede lande, hvis eksport til Fællesskabet er lavere end den tærskel, der er omhandlet i artikel 12, stk. 3, i forordning (EF) nr. 2501/2001.

(5) De seneste komplette statistikker, nemlig statistikkerne for 1999, 2000 og 2001, bør anvendes til at fastslå, hvilke sektorer der opfylder kriterierne i forordning (EF) nr. 2501/2001.

(6) Bilag I til forordning (EF) nr. 2501/2001 bør udskiftes, så det afspejler, hvilke af de i forordningens artikel 7 og 10 omhandlede toldpræferencer der er ophævet eller genindført.

(7) Foranstaltningerne i denne forordning er i overensstemmelse med udtalelsen fra Udvalget for Generelle Præferencer —

UDSTEDT FØLGENDE FORORDNING:

Artikel 1

1. De toldpræferencer, der er omhandlet i artikel 7 og 10 i forordning (EF) nr. 2501/2001, ophæves i overensstemmelse med artikel 12, stk. 1, i den pågældende forordning for varer med oprindelse i de begunstigede lande, der er opført i bilag I til denne forordning, fra de sektorer, der er nævnt ud for hvert af de berørte lande.

2. De toldpræferencer, der er omhandlet i artikel 7 og 10 i forordning (EF) nr. 2501/2001, genindføres i overensstemmelse med artikel 12, stk. 2, i den pågældende forordning for varer med oprindelse i de begunstigede lande, der er opført i bilag II til denne forordning, fra de sektorer, der er nævnt ud for hvert af de berørte lande.

3. De toldpræferencer, der er blevet ophævet under tidligere arrangementer og under forordning (EF) nr. 815/2003, genindføres i overensstemmelse med artikel 12, stk. 3, i forordning (EF) nr. 2501/2001 for alle begunstigede lande, der er opført i bilag II til denne forordning.

Artikel 2

Bilag I til forordning (EF) nr. 2501/2001 erstattes med teksten i bilag III til denne forordning.

Artikel 3

Denne forordning træder i kraft den 1. januar 2005.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 23. december 2003. På Kommissionens vegne Pascal LAMY Medlem af Kommissionen

(1) EFT L 346 af 31.12.2001, s. 1. Senest ændret ved forordning (EF) nr. 2211/2003 (EFT L 332 af 19.12.2003, s. 1).

(2) EUT L 116 af 13.5.2003, s. 3.

BILAG I Sektorer, for hvilke toldpræferencerne ophæves Landekode Begunstiget land Sektor Varebeskrivelse BR Brasilien XXXIV Andre uædle metaller og varer deraf CN Folkerepublikken Kina XXV Smykker og ædle metaller MX Mexico XXXI Automobiler PK Pakistan XXII Beklædningsgenstande RU Den Russiske Føderation XXXIV Andre uædle metaller og varer deraf TH Thailand XXIV Glas og keramiske produkter

BILAG II — Sektorer, for hvilke der genindføres toldpræferencer i henhold til artikel 12, stk. 2, i forordning (EF) nr. 2501/2001 Landekode Begunstiget land Sektor Varebeskrivelse BR Brasilien XXIII Fodtøj IN Indien XVII Læder, rå huder og skind TH Thailand XVIII Læder- og pelsvarer — Lande, for hvilke alle tidligere ophævede toldpræferencer skal genindføres i henhold til artikel 12, stk. 3, i forordning (EF) nr. 2501/2001 Argentina Brunei Darussalam Belarus Chile Colombia Costa Rica Iran Kuwait Macao Mauritius Filippinerne Ukraine Uruguay